### **FTESË PËR PJESËMARRJE NË OFERTË**

Organizata **“Voice of Roma, Ashkali and Egyptians”** fton të gjitha kompanitë/operatorët ekonomikë të interesuar të shqyrtojnë ofertën për ndërtimin e një objekti banesor P+1 në Fushë Kosovë.

Qëllimi i kësaj ftese është të fuqizojë më tej kompanitë ndërtimore të mbështetura dhe formalizuara gjatë fazës së parë të projektit, si dhe të promovojë punën e tyre në mënyrë që të shtrijnë shërbimet edhe në zonat e banuara nga komuniteti shumicë.

### **Kriteret për aplikim:**

* Kompania duhet të jetë e regjistruar si biznes.
* Duhet të ketë 7–10 punëtorë të angazhuar.
* Duhet të ketë pajisjet dhe mjetet e nevojshme për realizimin e të gjitha punimeve të përshkruara në **Shtojcën 2**.
* Nëse kompania nuk i plotëson ndonjërin nga kriteret e mësipërme, i lejohet të bashkëpunojë me kompani të tjera për të plotësuar kapacitetet e nevojshme dhe të aplikojë në formë konsorciumi.

Gjithashtu, kompania duhet të jetë e gatshme të pranojë **mbikëqyrje profesionale nga organizata** gjatë gjithë kohëzgjatjes së ndërtimit.

### **Informacione të përgjithshme:**

* **Vendi i zbatimit të projektit:** Lagjja 028, Fushë Kosovë
* **Periudha e zbatimit:** Shtator 2025 – Dhjetor 2025, me mundësi vazhdimi
* **Mënyra e aplikimit:** Pranimi i ftesës konfirmohet me nënshkrimin e **Shtojcës 1**
* **Dokumentacioni përcjellës:** Projekti zbatues (Shtojca 2), që duhet të shqyrtohet me kujdes nga kompania për përgatitjen e ofertës.

Kushtet e hollësishme të bashkëpunimit do të përcaktohen në **Marrëveshjen e Bashkëpunimit** me kompaninë fituese.

### **SHTOJCA 2**

#### **FORMULARI I OFERTËS EKONOMIKE**

**Emri i kompanisë ofertueses:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
**Përshkrimi i kontratës:** Ndërtimi i objektit banesor P+1 me sipërfaqe deri në 440 m²  
**Vendi i zbatimit:** Fushë Kosovë

**Deklaratë:**  
Duke iu referuar ftesës për pjesëmarrje në ofertë, ne të nënshkruarit parashtrojmë ofertën tonë financiare si më poshtë:

| **Nr** | **Përshkrimi i punimeve** | **Njësia** | **Sasia** | **Çmimi për njësi (€)** |
| --- | --- | --- | --- | --- |
| 1 | Punimet e muratimeve | m² | 1 |  |
| 2 | Punimi i pllakës ndërmjet kateve | m² | 1 |  |
| 3 | Punimet e kulmit sipas projektit | m² | 1 |  |
| 4 | Izolimi dhe hidroizolimi komplet sipas projektit | m² | 1 |  |
| 5 | Punimi i fasadës | m² | 1 |  |
| 6 | Shtresat suvatim/lyerje për mure të brendshme dhe plafon | m² | 1 |  |
| 7 | Vendosja e pllakave në hapësirat e brendshme dhe të jashtme | m² | 1 |  |
| 8 | Vendosja e laminatit sipas projektit | m² | 1 |  |
| 9 | Instalimi i rrjetit të kanalizimit dhe ujësjellësit (banjo, kuzhinë, etj.) | Kat | 1 |  |
| 10 | Vendosja e pajisjeve sanitare në banjo | Banjo | 1 |  |
| 11 | Vendosja e rrethojave/gjilpërave metalike në shkallë dhe ballkone | m | 1 |  |
| 12 | Instalimi i sistemit elektrik sipas projektit | Kat | 1 |  |
| 13 | Punimet e nivelizimit me të gjitha shtresat (estrih) | m² | 1 |  |
| 14 | Instalimi i sistemit të ngrohjes dhe vendosja e radiatorëve | Kat | 1 |  |
| 15 | Vendosja e kubëzave në oborr | m² | 1 |  |

**Nënshkrimi i përfaqësuesit të kompanisë:** \_\_\_\_\_\_\_\_\_\_\_\_\_\_\_\_\_\_\_\_  
**Data:** \_\_\_\_\_\_\_\_\_\_\_\_\_\_\_\_\_\_\_\_  
**Nënshkrimi**  
(v.v.)